

 Θεσσαλονίκη 01.04.2025

**ΔΕΛΤΙΟ ΤΥΠΟΥ**

**Επιχειρηματική αποστολή από τη Ρουμανία στο ΕΒΕΘ στις 9 Απριλίου - Συναντήσεις με ελληνικές επιχειρήσεις**

Επιχειρηματική αποστολή από τη Ρουμανία θα επισκεφτεί το Εμπορικό και Βιομηχανικό Επιμελητήριο Θεσσαλονίκης την Τετάρτη 9 Απριλίου, καθώς το Επιμελητήριο ενισχύει τις πρωτοβουλίες του προς την κατεύθυνση της ενίσχυσης των διεθνών επιχειρηματικών συνεργασιών.

Η αποστολή θα αποτελείται από εκπροσώπους πέντε ρουμανικών δήμων (Alexandria, Ramnicu Valcea, Caracal, Miroslava Community και Milisauti City), καθώς και ορισμένων σημαντικών επιχειρήσεων, ενώ διοργανώνεται στο πλαίσιο του [Romanian Investment Zoom Program](https://investmentzoom.ro/) σε συνεργασία με το Γενικό Προξενείο της Ρουμανίας στη Θεσσαλονίκη.

Οι συμμετέχοντες στην αποστολή εκπροσωπούν πολυάριθμες επιχειρήσεις που δραστηριοποιούνται σε ευρύ φάσμα τομέων και ιδίως στους τομείς της γεωργίας, της βιομηχανίας και του τουρισμού. Αναλυτικές πληροφορίες για τους δήμους και τις επιχειρήσεις που θα εκπροσωπηθούν στην αποστολή θα βρείτε [εδώ](https://www.ebeth.gr/articles/48192).

Το **ΕΒΕΘ θα διοργανώσει και κατ΄ ιδίαν συναντήσεις** μεταξύ των εκπροσώπων των Ρουμανικών και των Ελληνικών επιχειρήσεων, προσφέροντας μια εξαιρετική ευκαιρία για την ανάπτυξη νέων συνεργασιών και την ενίσχυση του εμπορίου μεταξύ των δύο χωρών.

Οι συναντήσεις θα διεξαχθούν στην **Αίθουσα Εκδηλώσεων του ΕΒΕΘ** (Τσιμισκή 29, 2ος όροφος), στην **αγγλική γλώσσα**, από τις **16:30 έως τις 18:30**. Οι ενδιαφερόμενοι καλούνται να συμπληρώσουν [την ηλεκτρονική δήλωση συμμετοχής](https://forms.office.com/Pages/ResponsePage.aspx?id=lmEIccq4REC6H7zH57mqt_SZILFWnSFBt1qBYuxIpH5UN0NKTUZSTk1IUUNaMEpRSkdSNEdETUxXRyQlQCN0PWcu) **(στα αγγλικά) έως την Τρίτη 8 Απριλίου**, ώστε να διασφαλιστεί η βέλτιστη προετοιμασία των συναντήσεων.

Για περισσότερες πληροφορίες, παρακαλούμε επικοινωνήστε με το Τμήμα Δημοσίων Σχέσεων, Τύπου και Εκδόσεων του ΕΒΕΘ, μέσω email στο publicrelations@ebeth.gr ή τηλεφωνικά στους αριθμούς 2310-370182 & 2310-370132.

**Με την παράκληση να δημοσιευθεί**